**KFK d.o.o.**

**Dugoselska 5a**

**10370 Rugvica**

Zagreb, 29. listopada 2021.

Temeljem točke 6.1. Pravila o provedbi postupaka nabava za neobveznike Zakona o javnoj nabavi, verzija 7.0., u postupku nabave ***Nabava strojeva***, evidencijski broj nabave OiE 01-21, Naručitelj ovime objavljuje 1. izmjenu Poziva na dostavu ponuda.

**I. IZMJENA POZIVA NA DOSTAVU PONUDA**

Naručitelj je dana 21. listopada 2021. na stranici [www.strukturnifondovi.hr](http://www.strukturnifondovi.hr) objavio Poziv na dostavu ponuda sa pripadajućim prilozima za nabavu ***Nabava strojeva, evidencijski broj nabave: OiE 01-21***

1. Naručitelj je 29. listopada 2021. zaprimio upit/zahtjev zainteresiranog gospodarskog subjekta 1 koji glasi kako slijedi:

***Poštovani,***

***Poštovani,***

***vezano za dostavu ponuda naručitelja KFK d.o.o. molimo pojašnjenja:***

1. ***Kod Tehničkih specifikacija GRUPA II-CNC probijačica, stavke 35. u kojoj se zahtijeva  Maksimalna brzina utovara i istovara po X osi 170m/min, obzirom na nelogičnost istog, molimo da nam javite da li je maksimalna ili minimalna brzina utovara i istovara….?***
2. ***Kod Poziva na dostavu ponuda pod stavkom 21.2 Jamstvo za uredno izvršenje ugovora stoji u opisu jamstvo za otklanjanje nedostataka u jamstvenom roku s dostavom bjanko zadužnice. Možete li nam pojasniti na što se odnosi dostava bjanko zadužnice pod tom stavkom.***

***Hvala unaprijed,***

1. Naručitelj pojašnjava da je u Prilog 2.1. Grupa II Tehničke specifikacije - CNC probijačica omaškom propisano:

|  |  |
| --- | --- |
| 35 | Minimalno brzina utovara i istovara po X osi 170 m/min |

 Naručitelj ovim Podneskom mijenja navedenu stavku 35. Prilog 2.1. Grupa II Tehničkih

 specifikacija - CNC probijačica na način da ona sad glasi:

|  |  |
| --- | --- |
| 35 | Minimalna brzina utovara i istovara po X osi 170 m/min |

1. Naručitelj pojašnjava da je pod točkom ***21.2 Jamstvo za uredno izvršenje*** ugovora omaškom umjesto traženog jamstva za uredno izvršenje ugovora propisao odredbe o Jamstvu za otklanjanje nedostataka u jamstvenom roku.

Ovim podneskom Naručitelj mijenja točku **21.2. Jamstvo za uredno izvršenje ugovora** na način da ona sada glasi:

**21.2. Jamstvo za uredno izvršenje ugovora**

Odabrani ponuditelj je dužan najkasnije u roku od **10 (deset) dana** od potpisivanja Ugovora naručitelju predati jamstvo za uredno ispunjenje ugovora o nabavi za slučaj povrede ugovornih obveza i to u visini 10% (deset posto) vrijednosti ugovora bez PDV-a, u obliku bjanko zadužnice

Jamstvo za uredno ispunjenje ugovora naplatit će se u slučaju povrede ugovornih obveza.

U slučaju nedostavljanja jamstva za uredno ispunjenje ugovora za slučaj povrede ugovornih obveza u zadanom roku, Naručitelj će naplatiti jamstvo za ozbiljnost ponude i raskinuti ugovor o nabavi. U navedenom slučaju, Naručitelj može ponovno rangirati ponude te izvršiti provjeru, ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu odluku o odabiru ili, ako postoje razlozi, poništiti postupak javne nabave.

Neiskorišteno jamstvo Naručitelj će vratiti Ugovaratelju nakon isporuke robe koja je predmet ugovora o nabavi.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

**- u slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete s pripadajućim kamatama.**

**- u slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva.**

**- u drugim slučajevima, radi naplate potraživanja koja Naručitelj ima prema odabranom ponuditelju u svezi s ugovorom o nabavi do visine iznosa koje Naručitelj potražuje.**

Umjesto dostavljanja jamstva za uredno izvršenje ugovora u obliku bjanko zadužnice, odabrani ponuditelj je ovlašten uplatiti novčani polog u traženom iznosu visine jamstva na račun Naručitelja otvoren kod Privredne banke Zagreb d.d., IBAN HR4323400091110635002. Pod svrhom plaćanja potrebno je navesti da se radi o jamstvu za uredno izvršenje ugovora i navesti evidencijski broj nabave OiE 01-21. Polog mora biti evidentiran na računu Naručitelja najkasnije u roku od 10 (deset) dana od potpisivanja Ugovora o nabavi.

1. Naručitelj pojašnjava da se u točki **18. SADRŽAJ I NAČIN IZRADE PONUDE** briše traženo pod rednim brojem *6 Dokaz nepostojanja razloga za isključenje iz točke 3. Poziva za dostavu ponuda – Prilog 4 i potvrda prema državi nastana* obzirom da se radi o omašci Naručitelja.
2. Naručitelj ovim podneskom usklađuje nazive dokumenata Prilog 2. Troškovnik Grupa I i Prilog 3. Troškovnik Grupa II s nazivima navedenim unutar navedenih dokumenata.

Izmijenjena verzija Poziva na dostavu ponuda objavljuje se uz ovaj dokument, a izvršene izmjene označene su u tekstu crvenom bojom.

Izvršene su izmjene Prilog 3.1.Grupa II Tehničkih specifikacija-CNC probijačica te Prilog 2. Troškovnik Grupa I i Prilog 3. Troškovnik Grupa II Poziva za dostavu ponuda, a nova verzija navedenih dokumenata učinjena je dostupnim svim zainteresiranim gospodarskim subjektima.

Ponuditelji su obvezni koristiti predmetne verzije Tehničkih specifikacija.

Sukladno odredbama članka 6.2. Pravilnika NOJN, Naručitelj nije u obvezi produljiti rok za dostavu ponuda obzirom da je do isteka roka za dostavu ponuda ostalo više od 5 dana te rok za dostavu ponuda ostaje isti.